《渡江云》
清代·陆求可

高枝方袅娜，浅深次第，花魄醉春阴。今朝登眺处，何事千红万春不堪寻。

桃蹊李径，春风过、恶劣难禁。任无情、黄莺杜宇，对此也伤心。

浮沉。燕巢泥上，芳草溪边，却飘零无定。思往时、影翻帘箔，香满园林。

树头落尽成秋苑，闻花叹、泪落花茵。衣袂上，有时片片相侵。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。